Revision as of 18:13, 20 May 2012 by Juerd (Talk | contribs) (→‎Waarom "spaceloop" als het geen loop is?)
Retrieved from ‘https://revspace.nl/index.php?title=Spaceloop_v2&oldid=2146’	Categories: Projecten zonder afbeeldingProject	Navigation menu Colyn maak Man Kos: April 2015
Donderdag, 30 April 2015
Lekkernye - Nina se Florentines
Dis my mening dat menige man diep onder sy vel 'n belustiging vir 'n soetigheidjie het, party meer as ander. Ek hou van soetgoed maar in baie klein porsies.
Nina se Florentines
So kom dit dan dat Nina Timm so dag of wat terug op die skerm verskyn met 'n dingetjie wat sy 'n Florentine noem ... ek het nog nooit van dit gehoor nie en ek lees haar storie aandagtig deur.
Wat waar is, is dat hierdie koekie omtrent net bestaan uit dinge wat vir my lekker is ... soos Kellog's Corn Flakes ... ai man die goed is soos drugs vir my en ek koop dit byna nooit nie want as dit in die huis is moet dit in my keel af. Enige tyd van die dag of nag, 'n goeie handvol in 'n bakkie, yskoue volroom melk oor en twee lepels suiker. En dan word dit vinnig gehap want ek is mal oor die kraak van die vlokkies ... pap Cornflakes is soos 'n koue garage pastei ... gaggas op sy beste.
Nog iets is gevlokte Amandels ... iets wat ek sommer so handvol oor 'n bakkie Griekse Yoghurt strooi, met heuning bedruip en dan sit en smul.
Rooi glanskersies ... ag nee man ... ek eet die goedjies soos popcorn.
In die pan
Rosyntjies ... iets uit my kinderdae ... die dae toe dit al beter met my ouers gegaan het hulle sulke groepe gevorm het wat droeë vrugte van die Kaap af bestel het. As die bokse dan daar aanland was dit 'n groot saamtrek en gekuier terwyl die inhoud sorgvuldig tussen elke aandeelhouer verdeel word. Onthou die was in die tye toe daar nog 'n brief geskryf is, en 'n posorder in die brief toegevou is vir die produkte, en dan was dit die lang wag vir die stasie om te bel en te sê die pakkie het aangekom.
Goeie tye daai ... so is daar ook wyn gekoop uit die Kaap uit.
En dan ... kondensmelk ... dis iets wat vir menige mense 'n baie spesiale betekenis het. Dis 'n lekkerte wat omtrent elke kind se verbeelding aangryp en al gelei het tot menige lang sessies in die toilet na so oomblik van onbesonnenheid. Ek myself was een van die ... teveel kondensmelk met custard poeier en Jersey room ... en ja ... die gevolg was angswekkend.
Nouja, meng al die goed saam en kroon dit met donker sjokolade en dis 'n stukkie lekkerte wat my tot in my tone laat ril.
Ok hier is die Nina se Resep ... volg die skakel om haar hele storie te lees.
5 x 250 ml Kellogg’s Cornflakes
150 g Safari flaked almonds
250 g Moirs Glaze Cherries
250 g Safari Seedless Raisins
1 x 397 g tin condensed Milk
Preheat oven to 180 C. Place all cornflakes, nuts, cherries and raisins in a big bowl and add the condensed milk. Stir through and make sure that everything has a light coating of condensed milk. To make the Florentines is a bit messy, but here is my easy way. Spray two baking sheets with Spray ‘n Cook and get hold of a cookie cutter or food stacking ring( 7 cm in diameter) as well as a small glass with a bottom that fits in the ring or cookie cutter. Oil the cookie cutter or stacking ring on the inside as well as the bottom of the glass. Place the stacking ring on the baking sheet and spoon a big spoonful of the mixture in the ring and flatten with the oiled bottom of the glass, pushing it through the ring onto the baking sheet. Repeat until you have used up all of the mixture. Bake for 10-15 minutes or until cookies have turned a light caramel color. Remove from the baking sheet and cool on a wire rack. Melt the chocolate in a bowl over boiling water and spread on the bottoms of the Florentines. When completely cooled down, pack in a beautiful tin and tie a bow around it……
Ek het haar resep mooi gevolg en presies gemaak soos sy sê.
Eerste het al die droeë goed bymekaar gegooi in 'n lekker groot bak en dit goed gemeng. Volgende het ek die kersie versnipper en met versiersuiker besprinkel en rondgerol, dit help dat mens nie so klont kersies in jou mengsel kry nie.
Laaste het ek die kondensmelk ingegooi en baie goed gemeng met 'n staal lepel.
Toe kom die koekie makery. Ek weet nie hoe jy dit gaan doen sonder a opdien ringetjie nie.
En toe is dit oond toe ... soos ek al geleer het, my oond is aan die hitsige kant en op 12 minute het ek die oond afgesit en die koekies vir 5 minute in die oond gelos. Ek glo dis belangrik sodat die kondensmelk ordentlik kan taai word.
Die geur van gebakte neute en die Corn Flakes het deur my kombuis gedwarrel en ek staan met a groot smile op my bakkies terwyl ek die koekies versigtig oorplaas na die drad rakkies toe. Werk maar mooi ... hulle kan nou nog maklik uitmekaar breek.
Twee ure later en dis ek en die sjokolade. Hierdie keer het ek natuurlike impulse beteul en die glasbak in 10 sekonde sarsies in die mikrogolf oond gesit. Na so paar sessies toe sit ek met lekker gesmelte bruin bodybuilders in die bak.
Die goedjies is verruklik en ek glo mans sal dol wees daaroor want daar is oorgenoeg crunch.
Geplaas deur Colyn Serfontein om 17:38
Bees - Ma se tjop
Man Kos is mos vleis en brood ... en dis hoe dit by my huis werk. Male sonder tal sien ek op Facebook hoe mense vra ...
"Hoe kry ek my steak sag ?"
Net een antwoord vir dit ... Koop die regte steak by die regte plek.
So is dit dan dat ek by my geliefde vleiswinkel inloop en daar word ek begroet deur 'n groot glimlag.
"Oom ... vandag het ek net die ding vir oom. Dis dry aged grassfed bees ... die beste in die geweste en ons het die naweek juis die Masechop op SPECIAL !"
Wimpie straal en hy hou trots 'n helse stuk bees in die lug sodat ek beter kan sien.
Nou kyk ek het al baie van die dry aged ding gehoor en baie gewonder. Nou reken hy nog ook dat die bees net gras gevreet het sy hele lewe lank. Die vleis lyk baie goed en ek hou van die kleur van die vet. Ek moet dit eenvoudig probeer.
Nouja en so is dat dan dat ek hier in my kombuis staan met die moerse chops op die tafel. Poppie is baie skepties, sy is nie eintlik 'n groot vleisvreter nie en o ja ... die ding moet dood gebraai word. Met die soort steak gaan dit verseker nie werk nie en ek sê maar liewer niks ... al wat ek weet is dat vir so hoë gehalte stuk bees is daar net een manier ... Medium Rare.
Net die minimum speserye
Nou hierdie bees moet met respek behandel word ... niks van souse en smere en onderdompelings nie ... ligte lagie olyfolie en dan 'n ordenlike laag growwe swart peper en Roberson's se nuwe Spicey Shisanyama mengsel. Dit was mos betyds vir Nasionale Braaidag ontwikkel.
Verseker ook nie 'n gekuier in die bak na die spices op is nie ... net so 10 minute en dan op die vuur, 'n baie warm vuur. Om hierdie pragstuk vleis gaar te maak vereis fokus, niks van 'n dronkgat kuiery om 'n drom kole nie ... nee jy moet gefokus wees en die vleis met baie respek en toewyding hanteer.
Dis 'n dik stuk vleis en dis 'n warm vuur ... maar as daar een ding is waarvoor hierdie boerseun nie skrik nie, dan is dit vleis en vuur.
Vir 18 minute word die stukke bees deur die vlamme begelei en vertroos. Alles word met presisie gedoen en sonder 'n gesels ... hier moet respek wees en dit vereis toewyding.
Nou moet hy rus
Af van die vuur af en in 'n groot bak. Die tafel is reeds gereed en my vrou en jongste staar grootoog na die bak met vleis. Ek kan sien hulle kwyl al maar ek stel die alarm.
"Agt Minute se rus ..." is al wat ek sê terwyl ek wegstap na my kantoor toe. Ek gaan 'n twakkie vat en myself in die regte geestestoestand kry vir die fees.
Die klokkie lui en toe begin die finale voorbereiding ... ek sit een tjop op my gunsteling plank en haal die groot mes uit sy blok. Daardie stuk Duitse staal glip langs die been af soos 'n warm naald in 'n blok botter in. Geen slagtery, net 'n netjiese bestuur van die lang lem. Die vleis is murgsag en sappig en my bek water. Die been word eenkant toe geskuif en sonder enige inspanning verdeel daai lang mes die stuk vleis in mondpas skyfies.
Die mooi deel van die goeie rus is dat die plank nie vol sap is nie ... so bietjie sousies wat langs die some glinster. Hierdie is nou Man Kos ... Man Kos wat vrouens ook sal like.
Eerste hap wat ek vat is sonder enige sout ... ek moet eenvoudig eers proe hoe pure suiwer grasgevoerde bees ... hemels ... enige tyd so sag soos fillet maar net tien maal meer smaak. Die volgende repie tik ek so teen die hopie growwe sout op die plank en dis 'n smaak ervaring wat ek nie maklik kan beskryf sonder om simpel te raak en allerhande sinnelose frases en brabbel taal te gebruik nie.
Ek het darem 'n lepel vol aartappelslaai ook gevat.
Weereens is dit bewys ... 'n goeie steak op jou bord begin by 'n goeie vleiswinkel wat goeie steaks verkoop.
As jy in Nelspruit is dan gaan soek jy vir Wimpie op by El Madre Slaghuis en sê virhom jy soek van daai bees wat hy aan oom Colyn verkoop het.
Geplaas deur Colyn Serfontein om 00:24
SPAR Deeg (5)